《春日舟中即事》
宋代·刘弇

墨绶蛮乡去，青春瘴海行。陋篷愁暴雨，小艇畏长鲸。

滩恶舟难渡，风狂浪易生。不堪江上笛，时送两三声。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。